​GRECO-ի՝ հունիսին հրապարակված զեկույցում նշվում է, որ Հայաստանը 2016 թվականին հաջողությամբ իրականացրել է կառույցի բոլոր հանձնարարականները կոռուպցիայի քրեականացման և քաղաքական ֆինանսավորման թափանցիկության մասին: Միևնույն ժամանակ, ըստ զեկույցի, պատգամավորների շրջանում կոռուպցիան կանխարգելելու ուղղությամբ GRECO-ի հանձնարարականները մինչև 2016-ի ավարտը կյանքի չեն կոչվել, չեն իրականացվել նաև դատավորների շրջանում կոռուպցիան կանխարգելելու վերաբերյալ GRECO-ի հանձնարարականների 43 տոկոսը: «Թրանսփարենսի ինթերնեշընլ» հակակոռուպցիոն կազմակերպության տվյալներով, 2016-ին Հայաստանը 18 հորիզոնականով հետընթաց էր արձանագրել կոռուպցիայի ընկալման համաթվի աղյուսակում՝ Բոլիվիայի և Վիետնամի հետ կիսելով 113-րդ հորիզոնականը: